דקלון

יוסף לוי (נולד ב-6 באפריל 1944), המוכר בשם הבמה דקלון, הוא זמר, מלחין ופזמונאי ישראלי, לשעבר חבר בלהקת "צלילי הכרם". במהלך הקריירה שלו, שנמשכת למעלה משבעה עשורים, הוציא למעלה מ-40 אלבומים. חתן פרס ישראל לזמר העברי לשנת ה'תשפ"ג (2023). יוסף לוי נולד וגדל בכרם התימנים בתל אביב להורים שעלו מתימן. הוא החל את צעדיו הראשונים ב-1950, כשהיה בן שש, כשהופיע בתוכנית רדיו בקול ישראל שבה ביצע שיר שבת. כנער, הופיע באירועים שנערכו בבית ספרו ובשכונתו. הוא הפך לזמר חאפלות, וזכה לכינוי "דקלון", בשל היותו בחור צעיר ורזה, באותה העת. אחרי השירות הצבאי פגש את הגיטריסט משה בן-משה (הידוע בכינוי 'בן-מוש'), את נגן המנדולינה משה משומר ואת שלמה מורי (דובל'ה) ויחד הקימו להקה שהופיע בשמחות ואירועים, שבמקביל עבדו לפרנסתם במלטשת יהלומים. ללהקה לא היה שם קבוע, מדי פעם הופיעו בשם "להקת העוד" ו"צלילי הבוזוקי" (מאחר שדקלון נהג לשיר גם מוזיקה יוונית). החל משנת 1972 הלהקה פעלה בשם "צלילי הכרם". ב-1974 הקליטה הלהקה לראשונה תקליט, בהפקת אשר ראובני. שבמקביל הוציא לאור "צלילי העוד" תקליט משלה שכללה שירים שגם "צלילי הכרם" נהגו לבצע. הדבר גרם לסכסוך ארוך בין הלהקות. בפברואר 1977 השתתפה הלהקה בפסטיבל הזמר התימני. באותה שנה הצטרף חיים משה כסולן נוסף ללהקה. ב-1981 עזב חיים משה את הלהקה, לאחר שהקליט אלבום סולו, ואהרון ירימי החליף אותו. בשנת 1986 יצאה לאור אלבום האוסף "חפלה לכל החברים", שכלל שירים של "צלילי הכרם" ולהיטים שהקליט דקלון לבדו. בשנת 1984 שיחק דקלון בסרט "כאסח" ושם שר את הלהיט "לשיר בקול ערב" יחד עם כוכב הסרט חופני כהן. בסוף 1987 הוציא את אלבום הסולו הראשון שלו (ללא להקת צלילי הכרם) - "מורי". בין שירי האלבום בלטו: שיר הנושא, "אהובת לבבי (בשניהם מילים ולחן: שלומי מחדון) "מצהלות", "סימנים של דרך", "מנוליה" ו"אבי" (מילים ולחן: אביהו מדינה). עיבודי השירים באלבום נחלקו בין חיים חדד ויגאל חרד, ובהקלטות השתתפו יהודה קיסר וחיים רומנו בגיטרות, מיקי שביב בגיטרה בס, איקי לוי בתופים וכלי הקשה, חיים חדד, דריו מלכי בקלידים, ונגנים נוספים. האלבום זכה להצלחה רבה ולאחריו המשיך דקלון בקריירה עצמאית ו"צלילי הכרם" התפרקה. ב-1989 הוציא בחברת התקליטים של האחים "בן-מוש" את האלבום "יוצא לדרך", בו בלטו שיר הנושא (מילים: יוני רועה ודקלון, לחן: יווני), וגרסה עברית של אברהם לוי בשם "בנתיב מעורפל" לשיר של הזמר הצרפתי אלן ברייר. ב-1991 הוציא את האלבומים "חפלה עם דקלון ובן-מוש" - חלק א' וחלק ב'. האלבומים כללו בעיקר מחרוזות שירים של זוהר ארגוב, חיים משה, אלי לוזון, ובועז שרעבי, ושיר מקורי יחיד - "ציפור קטנה" (מילים: יוני רועה ודקלון, לחן: יווני). הגיטריסט משה בן-משה ('בן-מוש') ודודו מויאל עיבדו והפיקו מוזיקלית. שני אלבומים אלו הצליחו מעבר למשוער ומכרו עשרות אלפי עותקים. ב-1992 הוציא את האלבום "זמר מתחדש" בחברת התקליטים של "האחים ראובני". בין שירי האלבום בלטו "גומות של חן", ו"למה השקתינו מיינך". עיבודי השירים נחלקו בין יגאל חרד, אבשלום צוברה, ואלי לוזון. בסוף 1993 הקליט ביחד עם אביבה אבידן את הדואט "כותל המזרח", למילים של דודו ברק ולחן של יוני רועה. השיר הפך ללהיט, ולאחד השירים המזוהים ביותר עם דקלון. בסוף 1994 הוציא אלבום כפול בשם "שר חצי יובל", לו הקליט את הדואט "ניצוץ האהבה" עם אהוד בנאי. עוד בלטו באלבום שיר הנושא וחידושים ל"נסיכת העיר" של יואב יצחק, "הזעקה של ילדותי" של חיים משה, ו"אל נבקש" של זוהר ארגוב. את שירי האלבום עיבדו נחום עושרי, יגאל חרד, זוהר זיו, ואבשלום צוברה. עוד באותה שנה הקליט את הדואט "לוגם לוגם" עם דוד דהרי, אשר נכלל באלבום הבכורה של דהרי. השיר הפך ללהיט במוזיקה המזרחית. בקיץ 1996 הוציא את האלבום "שיח רעים", בו בלט הדואט "הייה לי משען" עם שלומי סרנגה, למילים של דקלון עצמו, וללחן יווני. את מרבית שירי האלבום עיבד אבשלום צוברה, לצד עיבודים נוספים של אריה ברקוביץ', זוהר זיו, אבני דרשן, אמיתי צברי, ויועד נבו. בשנת 2000 הוציאו דקלון וחיים משה שני אלבומים משותפים תחת הכותרת "סוגרים מעגל" (חלק א' ו-ב') ובהם ביצעו מחדש, ביחד ולחוד, את מיטב להיטי להקת "צלילי הכרם" בעיבודים חדשים של רובי בן-שמעון. הגיטריסט משה בן-מוש לא השתתף באיחוד, ואת מקומו על הגיטרה מילא גיטריסט "הלהקה המתחרה" ('צלילי העוד') יהודה קיסר. עוד באותה תקופה ביצע דואט עם אורנה ומשה דץ בשיר "איילת חן". לאחר כעשור בו הוציא בעיקר אלבומים שכללו גרסאות חדשות ללהיטים ישנים ושירים מסורתיים בהפקה חדשה, הוציא דקלון ב-2010 את האלבום "ריח בוסתנים", שכלל שירים מקוריים חדשים בעיבוד והפקה מוזיקלית של עופר המרמן. באותה שנה גם השתתף בערב ההצדעה ליהודה קיסר, שכלל שיתוף פעולה נדיר בין "צלילי העוד" ל"צלילי הכרם". ב-2013 התארח באלבומה של להקת הדג נחש "זמן להתעורר" בשיר "מבסוט". בשנת 2014 החל דקלון לשתף פעולה עם סגיב כהן, השניים הקליטו אלבום ויצאו לסיבוב הופעות משותף. בפברואר 2016 יצא אלבום שני משותף לו ולסגיב כהן, בו ביצעו יחדיו חידושים ללהיטיה של אהובה עוזרי. דודו טסה וניר מימון עיבדו את שירי האלבום, כשאהובה עוזרי מלווה בנגינה בבולבול טרנג. ביצועם ל"עמק הפרחים" הצליח וזכה להשמעות רדיו. במרץ 2017 יצא האלבום המשותף השלישי של דקלון וסגיב "זה לא חלום", שכלל ביצועים מחודשים לקלאסיקות בזמר המזרחי בעיבודים של נדב ביטון. באוגוסט 2018 נערך פיוס בין דקלון לבין רמי דנוך מלהקת "צלילי העוד", שסיים את הסכסוך הארוך בין שתי הלהקות, ודנוך ודקלון יצאו לסיבוב הופעות משותף. למופע המשותף נלווה דואט שהקליטו לשירים "איילת חן" ו"גדליה רבע איש" בעיבודים חדשים ובהפקה מוזיקלית של דודו טסה וניר מימון. דקלון נשוי ואב לארבעה בנים ובת. מתגורר בתל אביב. בזכרי ימים ימימה - 1975 (צלילי הכרם) צלילי הכרם - 1975 (צלילי הכרם) שושנת תימן - 1976 (צלילי הכרם) זכרונות בכרם - 1977 (צלילי הכרם) בלהיטי זהב בתימנית - 1979 (צלילי הכרם) יום שישי הגיע - 1981 (צלילי הכרם) לשיר בקול ערב - 1984 (צלילי הכרם) חפלה לכל החברים - 1986 מורי - 1987 (עם הלהיט "אהובת לבבי") יוצא לדרך - 1989 מסיבה עם דקלון לכל החברים - 1990 חפלה עם דקלון ובן מוש חלק א' (1991) זמר מתחדש (1992) שירי מסורת חלק א' (1993) שר חצי יובל - חלק א' (1994) שר חצי יובל - חלק ב' (1994) שיח רעים (1996) שירי מסורת - חלק ב' (1996) חפלה עם דקלון - לכל החברים - חלק א' (1997) לשיר בקול ערב (1997) חפלה עם דקלון - אהובת לבבי (1997) לחזור לבראשית - חלק 1 (1997) לחזור לבראשית - חלק 2 (1997) לחזור לבראשית - חלק 3 (1997) לחזור לבראשית - חלק 4 (1997) לחזור לבראשית - חלק 5 (1997) מארח חברים בדואטים (1998) שירי מסורת חלק ג' (1998) שירי מסורת חלק ד' (1998) שיר ותהילה (1999) סוגרים מעגל - חלק א' (2000) סוגרים מעגל - חלק ב' (2000) אין עוד מלבדו (2001) צלילי הכרם (2002) במיטב שירי מסורת (2002) שר חצי יובל במשעולי הארץ (2003) דקלון וחברים - חלק א' (2003) דקלון וחברים - חלק ב' (2003) זמר במשעולי הארץ - חלק ב' (2003) זמר במשעולי הארץ - חלק א' (2003) המיטב (2006) שמח בטברנה (2006) ריח בוסתנים (2010) דקלון - מיטב המחרוזות בהופעה חיה (2013) אלבומים משותפים ביחד עם סגיב כהן : פרח המדבר (2014) בשירי האהובה עוזרי (2016) זה לא חלום (2017) בין קודש לחול (2018) פרס אמנות לעם על תרומתו למוזיקה הישראלית פרס מפעל חיים מטעם ארגון "אשכולות" מגן כבוד מטעם הכנסת (2003) יקיר העיר תל אביב-יפו (2017). פרס אקו"ם על תרומתו לזמר העברי ולתרבות הישראלית (2019) פרס ישראל בתחום הזמר העברי לשנת ה'תשפ"ג (2023) מדיה וקבצים בנושא דקלון בוויקישיתוף דקלון, במיזם "אישים" לתיעוד היצירה הישראלית דקלון, באתר "אידיבי", מאגר הידע העברי לקולנוע ישראלי ועולמי דקלון, באתר שירונט דקלון, באתר MusicBrainz (באנגלית) דקלון, באתר Discogs (באנגלית) דקלון, באתר Tab4u דקלון, באתר סטריאו ומונו דקלון, דף שער בספרייה הלאומית דקלון, באתר MOOMA (בארכיון האינטרנט) יוסף לוי (דקלון), באתר פרס ישראל מידע על דקלון, 1944- בקטלוג הספרייה הלאומית דודו כהן, ‏"עזבתי את שירי החול, אני מתרכז בשירי קודש", באתר ‏מאקו‏, 6 במרץ 2014 יקי הפשטיין, מוצש, בא לעבוד: דקלון פורח בעשור השמיני, באתר nrg‏, 18 במרץ 2016 אמיר סומר, ‏דקלון מקבל את תואר יקיר העיר ת"א; "אם אני מקבל את הפרס, זה אומר שדברים השתנו. הדלת פתוחה", באתר "Time Out ישראל", 30 באפריל 2017 איתי שטרן, "בלעדינו – אף זמר מזרחי לא היה מגיע לכלום". ריאיון עם דקלון ויהודה קיסר, באתר הארץ, 7 בפברואר 2018 תיעוד יוצרים של מפעל הפיס עם יואב קוטנר- יוסף לוי (דקלון) - הגרסה הארוכה, סרטון בערוץ "מפעל הפיס", באתר יוטיוב (אורך: 49:23) שירה נאות, האיש שמעולם לא חשב על עצמו כעל פורץ דרך, באתר הארץ, 28 במרץ 2023 פרס ישראל הוענק לדקלון ולאמנית מיכל רובנר, באתר ynet, 26 באפריל 2023 דקלון - ראיון עם יעל אבקסיס (רוח מזרחית, 1993), סרטון בערוץ "חן המוסיקה החדש", באתר יוטיוב (אורך: 06:56) בן שלו, מי היה משה משומר? חייו ומותו של הגיבור האלמוני של המוזיקה המזרחית, באתר הארץ, 12 בפברואר 2016 טל פרי, דקלון. כותל המזרח, מעריב, 21 בפברואר 1988 דב ניצן, מסעותי עם חיים משה, כותרת ראשית, 15 באוגוסט 1984 פסטיבל הזמר התימני - היום, דבר, 22 בפברואר 1977 חנהל׳ה תופיע בקלטת, חדשות, 16 באוקטובר 1986 יורם פורת, עלבון לזמר המזרחי - "כאסח" - סרט ישראלי חדש, חדשות, 4 ביולי 1984 ליאורה הכהן, מסיבה - דקלון חוגג את תקליטו השמיני ו־25 שנות שירה, חדשות, 25 בפברואר 1988 טל פרי, דקלון חגג חצי יובל על הבמה, מעריב, 22 בפברואר 1988 ארז טיקולסקר, לילה טוב, צנעני - אביבה אבידן/ "פילפל־/ בן-מוש הפקות, חדשות, 3 באוקטובר 1993 בן שלו, דקלון עדיין עושה שמח, באתר הארץ, 4 בפברואר 2011 בן שלו, ועידת פסגה בערב ההצדעה ליהודה קיסר, באתר הארץ, 11 במרץ 2010 שי להב, זמן להתעורר: הדג נחש שומרים על הגחלת, באתר ynet, 2 באפריל 2013 בן שלו, דקלון וסגיב כהן בהופעה: המוזיקה המזרחית הישנה והטובה, באתר הארץ, 3 בדצמבר 2014 בן שלו, דקלון וסגיב כהן שרים את שירי אהובה עוזרי. הדינמיקה ביניהם, מה לעשות, לא תמיד עובדת, באתר הארץ, 3 במרץ 2016 יוסי חלילי, עכבר העיר, הקסם השחור של דקלון וסגיב כהן, באתר הארץ, 11 במרץ 2016 מיקום שיא ברשת ג' (המקום ה־10), 3 במרץ 2016, באתר פזמונט, בדיקה אחרונה ב־21 בספטמבר 2022 רז שכניק, זה הזמן לסולחה, באתר ynet, 6 באוגוסט 2018 מרב יודילוביץ', הכנסת תעניק מגני כבוד לדובי זלצר ולדקלון, באתר ynet, 9 ביוני 2003 פרסום שמות יקירי העיר תל אביב-יפו לשנת 2017 באתר "הבמה" רן בוקר, ברי סחרוף ורמי פורטיס יקבלו פרס מפעל חיים מטעם אקו"ם, באתר ynet, 27 במאי 2019